Νίκος Κυζερίδης

Ο Νίκος Κυζερίδης (1971) είναι παλαίμαχος Έλληνας ποδοσφαιριστής που αγωνιζόταν ως επιθετικός μέσος ή επιθετικός. Αγωνίστηκε επί σειρά ετών στην Α΄ Εθνική, ενώ χρίστηκε μια φορά διεθνής με την Εθνική Ελλάδας.

Ποδοσφαιρική καριέρα
Γεννήθηκε στις 20 Απριλίου του 1971 και ξεκίνησε την σταδιοδρομία του το 1990 από τη Νάουσα. Το καλοκαίρι του 1995 μεταγράφεται στον νεοφώτιστο τότε στην Α' Εθνική, Πανηλειακό όπου έμεινε μέχρι το τέλος της σεζόν 1997/98. Έπειτα είχε ένα σύντομο πέρασμα από στην αγγλική Πόρτσμουθ που συμμετείχε στο πρωτάθλημα της Τσάμπιονσιπ, για να αποκτηθεί κατά τη χειμερινή μεταγραφική περίοδο του 1998/1999 από τον Άρη.

Στην ομάδα της Θεσσαλονίκης αγωνίστηκε μέχρι το 2004, πετυχαίνοντας δυο εξόδους στο Κύπελλο ΟΥΕΦΑ και μια συμμετοχή σε τελικό του Κυπέλλου Ελλάδος, ενώ τη σεζόν 2003/04, που ο Άρης κινδύνευσε άμεσα με υποβιβασμό στην Β' Εθνική αναδείχτηκε πρώτος σκόρερ της ομάδας με 7 τέρματα.

Αργότερα αγωνίστηκε στη Γ΄ Εθνική με τη Βέροια, ενώ από το 2006 ως το 2009 ανήκε στον Αγροτικό Αστέρα με τον οποίο αγωνίστηκε κυρίως στη Β΄ Εθνική. Τον Ιανουάριο του 2009 μεταπήδησε στον Μακεδονικό και τη Γ΄ Εθνική, ενώ τη σεζόν 2009/10 αγωνίστηκε με τον Αετό Σκύδρας στο Περιφερειακό Πρωτάθλημα όπου και έκλεισε την καριέρα του.

Στις 8 Απριλίου του 1998 αγωνίστηκε με την Εθνική Ελλάδος σε φιλική αναμέτρηση εναντίον της Ρουμανίας.

Στατιστικά

Ανά κατηγορία

Προσωπική ζωή 
Το 2012 ο Κυζερίδης διαγνώστηκε με καρκίνο. Τη δημοσιοποίηση του προβλήματός του ακολούθησε κύμα συμπαράστασης από τον αθλητικό χώρο, καθώς και από το φίλαθλο κοινό. Τον Σεπτέμβριο του 2018 ο ίδιος ανακοίνωσε πως ξεπέρασε οριστικά την ασθένειά του.

Παραπομπές

Πηγές 

 National football teams
 Διεθνείς με την Εθνική Ελλάδος
 Ο επιθετικός , Νίκος Κυζερίδης, το νέο πρόσωπο στην εθνική ομάδα ανδρών

Έλληνες ποδοσφαιριστές
Μέσοι ποδοσφαιριστές
Ποδοσφαιριστές Άρη Θεσσαλονίκης
Ποδοσφαιριστές Α.Ο. Πανηλειακού
Ποδοσφαιριστές Α.Π.Σ. Μακεδονικού Νεάπολης
Ποδοσφαιριστές Α.Σ. Αετού Σκύδρας
Ποδοσφαιριστές Αγροτικού Αστέρα Ευόσμου Π.Μ.Α.Σ.
Ποδοσφαιριστές Εθνικής Ελλάδος
Ποδοσφαιριστές Π.Α.Ε. Βέροιας
Ποδοσφαιριστές Πόρτσμουθ ΦΚ
Ποδοσφαιριστές Φ.Α.Σ. Νάουσας
Ποδοσφαιριστές Σούπερ Λιγκ Ελλάδας
Ποδοσφαιριστές Φούτμπολ Λιγκ (Ελλάδα)
Ποδοσφαιριστές Γ΄ Εθνικής Ελλάδας